Naisterahva vastu tennist mängida on minu puhul igati OK, sest vähegi tugevama vastase korral sureks ma ilmselt väljakule ära ja see oleks minu viimane sportimine. Võin jumala kindlalt  öelda, et meil oli väga lõbus. Jalad on täna mõnusalt valusad ning kogu see veedetud aeg ei muutunud põrmugi tüütuks. Kusjuures, minu suureks rõõmuks läksime oma esimesele tennisetreeningule ka nagu stiilipeole, sest väga lahe on minna päikeselise ilmaga puhta kupeemercedesega tenniseklubi ette, võtta elegantse liigutusega pagasiruumist joogipudel ja varustus ning heatujuliselt sportima siirduda. Selline tunne on, nagu oleks 20 aastat vanast 300 CE-24 reklaamprospektist välja astunud.